Na padum-padum boh tempat wisata nyang lagak di sampeng Kota Banda Aceh. Salah saboh jih pasi Lhokmee, di gampoeng Lamreh, Kecamatan Krueng Raya, Kabupaten Aceh Rayeuk.
“Lhokmee,” meunan biasa ureung kheun nan pasi nyan.
Teuma padum na jioeh pasi Lhokmee nyan ngoen Kota Banda Aceh? Na keuh leubeh kureung 35 Kilomete. Meunyoe tajak ngon honda chit peurle wate 40 minet sagai. Tapi bek milek that neujak. Neu-gaih beuteuga bacut, sampe jaroem speedymeter nyan troek bak angka 70 atawa 80 Km/Jam.
Memang lumayan heek bak tajak, tapi wate troek u Lhokmee nyan droeneuh akan neukalon pemandangan nyang lagak that. Anoe di pasi nyan warna puteh, angeen dipoet sep teuga, dan ombak digroep-groep lage lam film keudeh.
Di pasi Lhok Mee pih na ditimoeh bak kayee, tapi kon bak cemara. Nan bak kayee yang timoeh di pasi nyan nakeuh ‘bak geurumbang’. Sep brat lagak pasi Lhok Mee gara-gara na bak geurumbang nyan. Sep bereh neukira ju. Bakat dari laot pih dipoet u bineh pasi, aneuk dara takalon di khem-khem seunang sira diphoto-photo.
Miseu droeneuh hawa makanan, di pasi nyan pih na waroeng. Na bu ngon eungkot teu-toet, na mie reuboh, na ie u muda, ie kupi, ie tee dan laen-laen. Neukira ju karap dumpue na. Yum makanan pih hana meuhai-meuhai that. Kupi chit lhee ribee saboh glah, mie reuboeh tujoeh ribee sagai. Pokok jih yum berehlah, hana meuhai that.
Teuma pue keuh jeut tajak u Lhok Mee nyan ngoen cewek?
Sebeutoi jih jeut jak ngoen cewek. Hana masalah. “Asai bek neupugot nyan kon-kon, bek neuduek keudeh lam uteun bak hana ureung,” meunan geupeugah buet Kak Nurmala watee lon jak keunan uroe Rabu baroe sa. Kak Nurmala nyan wate uroe geu-meukat eungkot teu-toet di pasi nyan. “Meunyoe sekedar jak maen, jak meulangue-meulangue hana masalah.”
Kiban cara jak u pasi Lhok Mee dari Banda Aceh?
Dari Banda Aceh jak ju u Simpang Mesra. Troek u Simpang Mesra neuwet u wie; yakni u arah Krueng Raya. Neu-ikoet ju Jalan Laksamana Malahayati sampe troek u pelabuhan Malahayati. Asai katroek u pelabuhan Malahayati nyan berarti karap troeh. Neujak ju bacut teuk, kira-kira dua kilomete teuk, katroek u Lhok Mee. []
Nonton Live Streaming Piala Dunia 2014 Disini
comments powered by Disqus
ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn eng_Latn